**A 85. sorszámú Gyakorló fodrász megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 52 815 01

1.2. Szakképesítés megnevezése: Gyakorló fodrász

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 9. évfolyamot követően 70 óra, a 10. évfolyamot követően 105 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 5213 | Manikűrös, pedikűrös | Kézápoló |
| 3.1.3. | 5211 | Fodrász | Gyakorló fodrász |

3.2. A szakképesítés munkaterületének rövid leírása:

A Gyakorló fodrász szakember a vendégek haját mossa, színezi, festi, melírozza, szárítja, tartósan hullámosítja. Festi, színezi vagy leborotválja, az arcszőrzetet. A kéz környéktől ujjhegyig történő ápolásával őrzi meg a kéz egészséges állapotát, vagy szükség esetén az esztétikai hatást is fokozva, ápoló anyagok, technológiák alkalmazásával javítja annak állapotát.

A köröm ápolása során hagyományos (klasszikus) manikűr technológiát vagy (modern) francia manikűr technológiát alkalmaz, esetenként a japán manikűrrel, vagy egyéb díszítéssel kiegészítve. A kezelés szinten tartásához házi tanáccsal látja el a vendéget.

Hajmosást, hajszárítást végez; elvégzi a hajszínváltoztatási eljárásokat (hajszíntelenítést, színezést, festést, melírozást); elvégzi a haj tartóshullámosítását, volumennövelését, elvégzi az arcszőrzeten a borotválást, a szakáll- és bajusz formázását, a színezést és a festést; tanácsot ad hajápolással, professzionális fodrász termékekkel kapcsolatban; a használt eszközöket fertőtleníti, előkészíti, műszaki állapotát ellenőrzi, használat után tisztítja és fertőtleníti.

Különösen ügyel arra, hogy egészséget veszélyeztető, vagy egészségre ártalmas következményeket a végzett szolgáltatás során ne idézzen elő. Csak egészséges kézen, arcon, fejen dolgozhat. A szolgáltatás megkezdésekor végzett állapotfelmérés alkalmával, ha az egészséges állapottól eltérő elváltozást észlel, dönt a szolgáltatás elvégzésének módjáról, vagy orvosi segítség igénybevételét ajánlja.

A szakképesítéssel rendelkező képes:

- hajmosást, hajszárítást végezni

- elvégezni a hajszínváltoztatási eljárásokat (hajszíntelenítést, színezést, festést, melírozást)

- elvégezni a haj tartóshullámosítását, volumennövelését

- elvégezni az arcszőrzeten a borotválást, a szakáll- és bajusz formázását, a színezést és a festést

- tanácsot adni hajápolással, professzionális fodrász termékekkel kapcsolatban

- a használt eszközöket előkészíteni, műszaki állapotát ellenőrizni, használat után tisztítani és fertőtleníteni

- a köröm ápolást végezni

- a kezelés szinten tartásához házi tanáccsal ellátni a vendéget

- állapot felmérést végezni a szolgáltatás megkezdésekor

- ügyelni arra, hogy csak egészséges kézen, arcon, fejen dolgozhat

- ügyelni arra, hogy egészséget veszélyeztető vagy egészségre ártalmas következményeket a végzett szolgáltatás során ne idézzen elő

- dönteni a szolgáltatás elvégzésének módjáról vagy orvosi segítség igénybevételét ajánlani, ha az egészséges állapottól eltérő elváltozást észlel

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 815 01 | Fodrász | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11486-12 | Szépségszalon üzemeltetése |
| 4.4. | 11487-12 | Szolgáltatást megalapozó anatómiai, szakmai- és anyagismeretek |
| 4.5. | 10250-12 | Kézápolás |
| 4.6. | 11484-12 | Fodrász manuális alapműveletek |
| 4.7. | 11485-12 | Fodrász vegyszeres műveletek |
| 4.8. | 11498-12 | Foglalkoztatás I. (érettségire épülő képzések esetén) |
| 4.9. | 11499-12 | Foglalkoztatás II. |
| 4.10. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11486-12 | Szépségszalon üzemeltetése | írásbeli |
| 5.2.4. | 11487-12 | Szolgáltatást megalapozó anatómiai, szakmai- és anyagismeretek | írásbeli |
| 5.2.5. | 10250-12 | Kézápolás | gyakorlati |
| 5.2.6. | 11484-12 | Fodrász manuális alapműveletek | gyakorlati, szóbeli, írásbeli |
| 5.2.7. | 11485-12 | Fodrász vegyszeres műveletek | gyakorlati, szóbeli, írásbeli |
| 5.2.8. | 11498-12 | Foglalkoztatás I. (érettségire épülő képzések esetén) | írásbeli |
| 5.2.9. | 11499-12 | Foglalkoztatás II. | írásbeli |
| 5.2.10. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Kézápolás

A vizsgafeladat ismertetése: Végezze el a teljes kézápolási folyamatot a modellje mindkét kezén. A kézápolási feladat elvégzésekor a kezelési tervet úgy állítsa össze, hogy a diagnosztizálás során tapasztaltakat figyelembe véve, a kéz ápolása francia manikűr technológiával készüljön. A körömlemez ápolását japán manikűr alkalmazásával végezze

A vizsgafeladat időtartama: 45 perc

A vizsgafeladat értékelési súlyaránya: 10%

B) A vizsgafeladat megnevezése: Vízhullám frizura fésülése az előre berakott és megszárított babafejen

A vizsgafeladat ismertetése: Készítsen az előre berakott és megszárított babafejen vízhullám frizurát. ( A berakást min. 6- max 15 db berakó csavaró és min. 6 db csipeszgyűrű segítségével készítse el. A fennmaradó részt formára kell fésülni). Fésüléskor bizonyítani kell a magas fokú formaérzéket, a hullám- és vonalvezetés töretlen kialakítását

A vizsgafeladat időtartama: 20 perc (kifésülés 20 perc)

A vizsgafeladat aránya: 10%

C) A vizsgafeladat megnevezése: Borotválás teljes arcfelületen

A vizsgafeladat ismertetése: Pihés modell nem alkalmas, minimum egynapos szakállal rendelkezzen a modell. A modell helyes előkészítése a művelethez. A technológiai folyamat során bizonyítsa a helyes borotvafogásokat. A műveletet sérülésmentesen, kiborotválás nélkül kell elvégezni

A vizsgafeladat időtartama: 20 perc

A vizsgafeladat aránya: 5%

D) A vizsgafeladat megnevezése: Marcell vízhullám babafejen

A vizsgafeladat ismertetése: Marcell vízhullám egész gyakorlófejen úgy, hogy választék vagy választék nélkül, kapcsolódó és folyamatos hullámsor max. 2 ujjnyi, 4 cm szélességűek és arányosak legyenek. Csipesz, csat alkalmazható a folyamat közben, de az értékeléskor semmi nem lehet a hajban. Az értékelés vizesen történik. Sampon, balzsam nem használható, csak hajfixáló termékeket lehet alkalmazni a hullámok kialakításakor

A vizsgafeladat időtartama: 30 perc

A vizsgafeladat aránya: 10%

E) A vizsgafeladat megnevezése: Dauercsavarás egész fejen, babafejen

A vizsgafeladat ismertetése: A műanyag csavarók iránya, vastagsága igazolja, hogy a csavarás után a frizura jellegének megfelelően alakult volna ki a tartós hullám – dauervizet nem kell alkalmazni. Arányos, egyenletes csavarás, tiszta felválasztás, dauerpapír, dauertűk segítségével, törés-, pipamentes kialakítás az egész gyakorlófejen, a tarkóban a fennmaradó haj formára fésült legyen

A vizsgafeladat időtartama: 45 perc

A vizsgafeladat aránya: 10%

F) A vizsgafeladat megnevezése: Hajfestés, melír egy technológiai folyamatban, szárítás

A vizsgafeladat ismertetése: 5-ös színmélységnél sötétebb alapszín nem festhető. Legalább 10 db fóliát kell elhelyezni, amely lehet fűzött-, lapmelír. A festés folyamán legalább két színmélységet kell felvilágosítani divatszínre, vagy legalább 70% ősz hajat kell festeni. Ha tő, – után festést végez a vizsgázó, a lenövésnek min. 1 cm-nek kell lennie. Az első festés technológiájánál a negatív allergiatesztet, bőrpróbát dokumentálni kell. A melír a hajtőtől kezdődjön. A hajtömeg lehet melírozott, de a kialakítás során bizonyítani kell az új melírszín kialakítást. A melír kettő színmélység különbséget kell, hogy adjon. Kézi hajszárítóval szárítsa meg a hajat

A vizsgafeladat időtartama: 40 perc vegyszeres művelet + hatóidő + 20 perc szárítás

A vizsgafeladat aránya: 25%

A szakmai vizsgára megfelelő modellekről a vizsgázó köteles gondoskodni.

Az összes vizsgafeladat időtartama: 265 perc (hatóidővel)

Az összes vizsgafeladat aránya: 70%

5.3.2. Központi írásbeli vizsgatevékenység

A vizsgafeladat megnevezése: Komplex írásbeli feladatsor

A vizsgafeladat ismertetése: Az írásbeli feladatsort a szakmai modulok – 11484-12 Fodrász manuális alapműveletek, 11485-12 Fodrász vegyszeres műveletek -, valamint a közös modulok közül a 11487-12 Szolgáltatást megalapozó anatómiai, szakmai- és anyagismeretek modul feladatai és ismeretei alapján kell elkészíteni a következő arányokat szem előtt tartva:

- Szakmai ismeretek 40%

- Anyagismeret 30%

- Fodrász szabadkézi rajz 10%

- Műveszettörténet 10%

- Hajviselettörténet 10%

A vizsgafeladat időtartama: 90 perc

A vizsgafeladat értékelési súlyaránya: 15%

5.3.3. Szóbeli vizsgatevékenység

A vizsgafeladat megnevezése: Komplex szóbeli tételsor

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő 11484-12 Fodrász manuális alapműveletek és a 11485-12 Fodrász vegyszeres műveletek szakmai követelménymodulok témaköreinek mindegyikét tartalmazza. A tételsor szakmai szituációkat modellez, amelyhez valamennyi valós szakmai tartalmat hozzá kell rendelni.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 15%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai:

A gyakorlati vizsgatevékenység akkor eredményes, ha a vizsgázó a vizsgafeladaton belül felsorolt műveletenként elérte a minimum 61%-ot

Az írásbeli és szóbeli vizsgarészek akkor eredményesek, ha a vizsgázó minden vizsgafeladatot minimum 51%-ra teljesít

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Fehér munkaruha |
| 6.3. | Bőrfeltoló |
| 6.4. | Reszelők (gyémántporos fémreszelő, egyszer használatos reszelők: előkészítő, porcelánhoz, zseléhez, buffer, polírozó) |
| 6.5. | Körömvágó olló |
| 6.6. | Bőrvágó olló |
| 6.7. | Áztatótál |
| 6.8. | Textília |
| 6.9. | Bőrfelkaparó |
| 6.10. | A feladat elvégzéséhez szükséges speciális anyagok |
| 6.11. | Kiszolgáló- és várakozószékek |
| 6.12. | Tükör |
| 6.13. | Anyag- és eszköztartó szekrények, polcok |
| 6.14. | Hajmosótál |
| 6.15. | Fehérneműk (törölköző, kis kendő, vágókendő, vegyszeres beterítő kendő, kötény, stb.) |
| 6.16. | Elektromos kisgépek (hajszárító) |
| 6.17. | Klimazon vagy infrazon, gőzbúra |
| 6.18. | Hajformázás eszközei ( berakó csavarók, csipeszek,) |
| 6.19. | Tartós hajformázás eszközei (dauercsavarók, dauertű, dauerpapír, nyaktál) |
| 6.20. | Hajszínváltoztatás eszközei (mérleg, mérőhenger, festőtál, ecset, beterítő kendő, védőkesztyű) |
| 6.21. | Borotválás eszközei (borotva, borotvaecset, borotvatál) |
| 6.22. | Oktatás eszközei (projektor, számítógép, stb.) |
| 6.23. | Hajvastagság mérő |
| 6.24. | Textíliák tárolására szolgáló zárható szekrények |

**7. EGYEBEK**